钦定古今图书集成/理学汇编/学行典/第209卷 > 蔡智榥
## 钦定古今图书集成/理学汇编/学行典/第209卷 > 蔡智榥

按《台州府志》：“蔡智榥，字元丌，天性孝友，甫十岁，母卒，
哀毁如成人。父有疾，躬调汤药，衣不解带。父卒，奉祖
母备极甘旨，晨昏定省，数十年如一日。其先五世合
食，既而中析，智榥乃与弟智诤，承其父志，合族人数
千指，同居共爨。尤轻财乐施姻戚，贫者赈之，死者葬
之。立塾延师，以教里人子弟，岁出粟数百石，代之输”
虚税，义声翕然。